Στη θηλυκή ανθρώπινη ανατομία, η **κλειτοριδική κουκούλα** (ονομάζεται επίσης και **κλειτοριδική ακροποσθία**) είναι μια πτυχή του δέρματος που περιβάλλει και προστατεύει τη βάλανο της κλειτορίδας. Καλύπτει επίσης το εξωτερικό σώμα της κλειτορίδας, αναπτύσσεται ως μέρος των μικρών χειλέων και είναι ομόλογο με την ακροποσθία στα αρσενικά γεννητικά όργανα.    Η κλειτοριδική κουκούλα αποτελείται από βλεννοδερμικούς ιστούς. Αυτοί οι ιστοί βρίσκονται μεταξύ της βλεννογόνου και του δέρματος και μπορεί να έχουν ανοσολογική σημασία επειδή μπορεί να είναι ένα σημείο εισόδου βλεννογόνων εμβολίων.  Η κουκούλα της κλειτορίδας είναι επίσης σημαντική όχι μόνο για τη προστασία της βαλάνου της κλειτορίδας, αλλά και για την ευχαρίστηση, καθώς είναι ένας ερωτογενής ιστός.

Ανάπτυξη και ποικιλία
---------------------

Η κλειτοριδική κουκούλα σχηματίζεται κατά τη διάρκεια του εμβρυϊκού σταδίου από το κυτταρικό έλασμα.  Το κυτταρικό έλασμα αναπτύσσεται κάτω στην ραχιαία πλευρά της κλειτορίδας και τελικά συγχωνεύεται με την κλειτορίδα. Η κλειτοριδική κουκούλα σχηματίζεται από τους ίδιους ιστούς που σχηματίζουν την ακροποσθία στoυς αρσενικούς ανθρώπους.

Η κλειτοριδική κουκούλα ποικίλλει στο μέγεθος, στο σχήμα, στο πάχος και σε άλλες αισθητικές περιοχές. Μερικές γυναίκες έχουν μεγάλες κλειτοριδικές κουκούλες που καλύπτουν πλήρως τη κλειτοριδική βάλανο. Άλλες γυναίκες έχουν μικρότερες κουκούλες που δεν καλύπτουν όλο το μήκος της κλειτοριδικής βαλάνου, αφήνοντας τη εκτεθειμένη όλη την ώρα. Οι κολλώδεις λωρίδες ιστού που ονομάζονται *προσκολλήσεις* μπορούν να σχηματιστούν μεταξύ της κουκούλας και της βαλάνου. Αυτά κολλάνε την κουκούλα πάνω στη βάλανο, έτσι ώστε η κουκούλα να μην μπορεί να τραβηχτεί πίσω για να εκθέσει τη βάλανο και όπως και στον αρσενικό άνθρωπο, μπορεί να συσσωρευτεί έντονη οσμή σμήγματος.

Διέγερση
--------

Συνήθως, η κλειτοριδική βάλανος είναι πολύ ευαίσθητη στην άμεση διέγερση, όπου σε αυτές τις περιπτώσεις η κουκούλα αποσύρεται.  Οι γυναίκες με κουκούλες που καλύπτουν το μεγαλύτερο μέρος της κλειτοριδικής βαλάνου μπορούν να αυνανίζονται διεγείροντας την κουκούλα πάνω από την κλειτορίδα. Αυτές με μικρότερες ή πιο συμπαγείς δομές τείνουν να τρίβουν τη κλειτοριδική βάλανο και την κουκούλα μαζί, ως ένα αντικείμενο. 

Η κλειτοριδική κουκούλα παρέχει επιπλέον προστασία στη βάλανο της κλειτορίδας, όπως η ακροποσθία στο πέος.  Κατά τη διάρκεια της σεξουαλικής διέγερσης, η κουκούλα μπορεί επίσης να εμποδίσει το πέος να έρθει σε άμεση επαφή με την κλειτοριδική βάλανο, η οποία συνήθως διεγείρεται από την πίεση της ηβικής περιοχής του συντρόφου. Τα περισσότερα θηλαστικά προσεγγίζουν τη συνουσία από το πίσω μέρος αντί της κοινής μετωπικής θέσης που συχνά υποθέτουν οι άνθρωποι, οπότε η διέγερση της κλειτορίδας δημιουργείται άμεσα από την επαφή της βαλάνου με το όσχεο στη βάση του πέους και τις διαφορετικές συσπάσεις των αυλακωτών μυών του στρώματος του συνδετικού ιστού. Η βάλανος της κλειτορίδας, όπως η ακροποσθία, πρέπει να υγραίνεται από το φυσικά παρεχόμενο σμήγμα. Εάν η βάλανος μιας γυναίκας δεν υγραίνεται κατά τη διάρκεια της σεξουαλικής διέγερσης η γυναίκα μπορεί να αισθανθεί πόνο παρά ευχαρίστηση.

Τροποποιήσεις
-------------

 Δείχνει ένα σκουλαρίκι στη κλειτοριδική κουκούλα.
Στο μεγαλύτερο μέρος του κόσμου, οι τροποποιήσεις της κλειτορίδας δεν είναι συχνές. Σε ορισμένες κουλτούρες, ο ακρωτηριασμός των γυναικείων γεννητικών οργάνων (FGM) ασκείται ως τελετή μετάβασης στη γυναικεία ηλικία, θεωρείται ως βελτίωση της εμφάνισης των γεννητικών οργάνων ή χρησιμοποιείται για την καταστολή ή τη μείωση της σεξουαλικής επιθυμίας και ευχαρίστησης των γυναικών (συμπεριλαμβανομένου του αυνανισμού).     O FGM πραγματοποιήθηκε σε πολλά παιδιά στις Δυτικές χώρες, συμπεριλαμβανομένων προηγουμένως στις Ηνωμένες Πολιτείες, για να αποθαρρύνει τον αυνανισμό και να μειώσει τις ασθένειες που πιστευόταν ότι σχετίζονται με αυτόν.  

Μια τροποποίηση που συχνά εκτελούν οι γυναίκες από την ελεύθερη βούλησή τους είναι να τρυπήσουν την κουκούλα και να τοποθετήσουν κοσμήματα, τόσο για τον στολισμό όσο και για την σωματική απόλαυση. Αν και πολύ λιγότερο συχνό, άλλες γυναίκες επιλέγουν να κόψουν ή να αφαιρέσουν τη δική τους κουκούλα έτσι ώστε να εκθέσουν μόνιμα όλο το μέρος την κλειτοριδικής βαλάνου.

Παραπομπές
----------

1. 1 2  Sloane, Ethel (2002). *Biology of Women*. Cengage Learning. σελ. 32. ISBN 0766811425. Ανακτήθηκε στις 25 Αυγούστου 2012.
2. ↑  Crooks, Robert· Baur, Karla (2010). *Our Sexuality*. Cengage Learning. σελ. 54. ISBN 978-0495812944. Ανακτήθηκε στις 30 Αυγούστου 2012.
3. ↑  Mulhall, John P. (2011). John P. Mulhall, επιμ. *Cancer and Sexual Health*. Springer. σελίδες 13–22. ISBN 978-1-60761-915-4. Ανακτήθηκε στις 23 Ιουνίου 2012.
4. 1 2  Cold, C.J.; Taylor, T.R. (1999). «The Prepuce». *British Journal of Urology* **83** (1): 34–44. doi:10.1046/j.1464-410x.1999.0830s1034.x. PMID 10349413.
5. ↑  Carroll, Janell L. (2009). *Sexuality Now: Embracing Diversity*. Cengage Learning. σελίδες 118 and 252. ISBN 978-0-495-60274-3. Ανακτήθηκε στις 23 Ιουνίου 2012. The clitoral glans is a particularly sensitive receptor and transmitter of sexual stimuli. In fact, the clitoris, although much smaller than the penis, has twice the number of nerve endings (8,000) as the penis (4,000) and has a higher concentration of nerve fibers than anywhere else on the body... In fact, most women do not enjoy direct stimulation of the glans and prefer stimulation through the [hood]... The majority of women enjoy a light caressing of the shaft of the clitoris, together with an occasional circling of the [clitoral glans], and maybe digital (finger) penetration of the vagina. Other women dislike direct stimulation and prefer to have the [clitoral glans] rolled between the lips of the labia. Some women like to have the entire area of the vulva caressed, whereas others like the caressing to be focused on the [clitoral glans].
6. ↑  Link text, "Engaging Cultural Differences: The Multicultural Challenge in Liberal Democracies," Chapter 11, Schweder, et al. 2002.
7. ↑  Momoh, Comfort (2005). «Female Genital Mutation». Στο: Momoh, Comfort. *Female Genital Mutilation*. Radcliffe Publishing. σελίδες 5–12. ISBN 978-1-85775-693-7.
8. ↑  Koroma, Hannah (30 Σεπτεμβρίου 1997). «What is Female Genital Mutilation?». *Amnesty International*. σελ. 2. Ανακτήθηκε στις 25 Απριλίου 2010.
9. ↑  «Female genital mutilation». World Health Organization (WHO). 2012 [2008]. Ανακτήθηκε στις 22 Αυγούστου 2012.
10. ↑  Duffy, John (October 19, 1963). «Masturbation and Clitoridectomy: A Nineteenth-Century View». *JAMA* **186** (3): 246–248. doi:10.1001/jama.1963.63710030028012. PMID 14057114. .
11. ↑  Rodriguez Sarah W (2008). «Rethinking the history of female circumcision and clitoridectomy: American medicine and female sexuality in the late nineteenth century». *Journal of the History of Medicine and Allied Sciences* **63** (3): 323–347. doi:10.1093/jhmas/jrm044. PMID 18065832. .